
Įgyvendinamas projektas „Socialinio būsto fondo plėtra Birštono savivaldybėje“

Nr. 08.1.2-CPVA-R-408-21-0003
Bendra projekto vertė – 154.911,57 Eur.

Europos Sąjungos finansavimo lėšos – 131674,83 Eur.

Savivaldybės biudžeto lėšos – 23236,74 Eur.

Projekto įgyvendinimo trukmė – 2016 – 2021 m. 

Viena iš didžiausių problemų nekilnojamojo turto rinkos srityje Birštono savivaldybėje yra aukštos būsto kainos. Atsižvelgiant į susidariusią padėtį būsto įsigijimo srityje, mažas pajamas gaunantys asmenys (šeimos) dažnai negali nei įsigyti, nei nuomotis rinkoje siūlomų gyvenamųjų būstų. Siekiant spręsti socialinio būsto poreikio trūkumą Birštono savivaldybėje, įgyvendinamas projektas „Socialinio būsto fondo plėtra Birštono savivaldybėje“ (toliau – Projektas). 
Projekto įgyvendinimo metu bus įsigytas vienas vieno kambario socialinis būstas ir, atlikus pastato kapitalinį remontą pagal parengtą techninį darbo projektą, bus įrengti du dviejų kambarių socialiniai būstai, iš kurių vienas bus pilnai pritaikytas žmonių su judėjimo negalia poreikiams.  
Projekto tikslinė grupė yra asmenys (šeimos), turintys teisę į socialinį būstą pagal Lietuvos Respublikos valstybės paramos būstui įsigyti ir išsinuomoti įstatymą, bei jų šeimų nariai. 
Įgyvendinus projektą, bus padidintas Birštono savivaldybės socialinių būstų fondas, taip pat pagerintos socialiai pažeidžiamų asmenų (šeimų) galimybės apsirūpinti būstu.

Projektas finansuojamas Europos regioninės plėtros fondo lėšomis.
Birštono savivaldybės administracijos 

Strateginio planavimo ir investicijų skyriaus informacija
